*Основно училище „Васил Левски”, град Белене, обл. Плевен*

*…………………………………………………………………………………………………*

АЗ ОПОЗНАВАМ БЪЛГАРСКАТА ПРИРОДА ЧРЕЗ ИЗКУСТВО – ПРОЛЕТ, ЛЯТО, ЕСЕН, ЗИМА

*Програмен модул за интегриране на изкуствата в учебното съдържание по БЕЛ, Английски език, Математика, Човекът и природата,Човекът и обществото, Изобразително изкуство, Музика, Технологии и предприемачество и Компютърно моделиране в 3. клас, сезон Зима.*

Програмният модул се състои от 25 урока, всеки с продължителност от 40 мин., като 21 от тях са в часовете от задължителната подготовка и 4 в часовете за занимания по интереси, в това число: посещение в Градската библиотека, Природен парк „Персина”, изработване на картички и снежни човеци за Общоградския базар, украса на табло пред класната стая, украса на коледни меденки, изработка на сурвакници, възстановка на Бъдни вечер и посрещане на Коледари.

**Срок за изпълнение на дейностите**: първи учебен срок - от 17.12.2018 г. до 16.01.2019 г. и е с продължителност три учебни седмици.

Темите и вида на уроците са съобразени с Училищния учебен план за учебната 2018/2019 година и със седмичното разписание на класа.

**Цели:**

* Разширяване и обогатяване на знанията на учениците за сезонните промени през зимата, свързвайки го с учебното съдържание по различни предмети;
* Създаване на умения за проучвателна работа – издирване, отсяване, систематизиране и представяне на знания по различен начин – учебен проект, презентация, постер, рисунка, изработване на предмети от декоративно-приложно изкуство, музикално изпълнение /песен, танц и свирене/, задаване на въпроси и т.н. според възможностите на учениците.
* Създаване на условия за самореализация на учениците, развиване на уменията им да представят информация по дадена тема с помощта на презентация, постер, рисунка, музикално изпълнение, танц и др.

**Очаквани резултати: Очаква се след приключване на модула учениците**

* да могат да се изразяват с различни изразни средства /слово, рисунка, музика, танц, театър/ адекватно за възрастта и способностите си;
* да усъвършенстват комуникативните си компетентности и формират навици всеки ученик да се представя пред публика;
* да разпознават и разбират емоционалното въздействие на различни видове изкуства;
* да изразяват свои впечатления за музикално произведение, картина, стихотворение със свои думи;
* да разбират единството и взаимовръзката на човека с природата;

**Форми на работа:** Учениците работят индивидуално и по групи (в екип).

**Дейности на учениците:** пишат съчинение - разсъждение, съчиняват рими, рецитират изучени стихотворения, работят за усвояване на знания върху граматичните категории, изучават песни, издирват произведения на изкуството, в които е отразена зимата, изработват презентация, постер, пано, рисунка, декоративни елементи за интериор, представят в диалог литературно произведение, апликиране, учебен проект, лабораторна работа.

Необходими умения на учениците: умения за издирване, проучване, систематизиране и представяне на информация, умения за устно и писмено изложение, графични умения, изразяване на емоция чрез жестове, мимики и танц, умения за работа с мултимедийни продукти, обясняване на явления и намиране на пътища за практическото им приложение, анализиране на факти и явления от действителността, сравнение, съпоставяне и противопоставяне на факти, явления, правила и действия, в резултат на които възникват проблемни ситуации, формулиране на хипотези, изводи и опитната им проверка. Очаква се учениците да направят връзка с художествени текстове, песни и произведения на изкуството изучавани в предишни класове.

В програмната единица са включени планове на уроци, основни моменти от учебната работа, оценка на изпълнението, заложена по програма, както и необходими ресурси.

|  |  |  |  |  |
| --- | --- | --- | --- | --- |
| **Цели** | **Основни моменти от учебната работа** | **Очаквани резултати** | | **База за оценяване на придобити умения** |
| **БЪЛГАРСКИ ЕЗИК И ЛИТЕРАТУРА** | | | | |
| Усъвършенстване на уменията на учениците да четат правилно, да пишат грамотно, да създават собствен текст по словесна и визуална опора.  Усъвършенстване на уменията на учениците за възприемане на художествен текст.  Усъвършенстване на уменията на учениците за осмисляне на художествен текст и интерпретацията му при изучаване на достъпни за възрастта произведения. | 1. Възприемане на литературно произведение. 2. Пресъздаване на литературно произведение. 3. Разглеждане на образци от худ.литература, свързани с темата. 4. Изразяване на отношение към литературно произведение и към постъпките на героите от него. 5. Преразказване на приказка по дадени опори. | • Учениците могат да създават писмен текст по дадена словесна опора;  • Възприемат произведение от художествената литература.  • Определят по илюстрации последователността в сюжета на литературно произведение.  • Изразяват отношението си към литературно произведение и към героите от него.  • Изпълняват изразително конкретен художествен текст. | | Учениците умеят да:   * Създават текст – разсъждение по зададен въпрос. * Съчиняват стих по дадена опора. * Четат изразително литературни произведения. * Драматизация на художествено произведение. * Да работят на работен лист. |
| **ЧОВЕКЪТ И ПРИРОДАТА** | | | | |
| Да се задоволи потребността на детето да учи и да се ориентира в заобикалящата го природна среда:   * да се усвоят знания за групиране на живите организми според храненето и движението им; * придобиване на умения за разпознаване на представители от всяка група организми; * посочване на примери за организми от изучаваните групи. * Развитие на уменията за   комуникация и представяне на информация;   * Формиране на екологично отношение към природата чрез запознаване с поведението на растенията и животните: * – интерес, любознателност, познавателни умения * – избор, разпознаване, сравняване, групиране, извеждане на заключения. * - умения за представяне на знания по различен начин – рисунка, пъзел,   графично и т.н. | 1.Проверка на знанията за жива и нежива природа;  2.Презентация за групите живи организми, техни представители в нашия регион, особеностите им за движение и хранене.  3. Групите организми в народното творчество( гатанки);  4. Нареждане на пъзел;  5. Работа по групи- работен лист;  6. Проверка на знанията чрез отговор на изтеглен въпрос(индивидуално);  7. Установяване степента на удовлетвореност на учениците от проведеното занятие. | 1.Умения за разграничаване на живите организми на растения, гъби и животни (човек) според храненето и движението им;  2. Умения за съпоставяне на данни; прилагане на знанията в конкретна ситуация;  3. Умения за работа с научна литература - илюстрации, книги, енциклопедии, ключ за определяне групирането на организмите;  4. Развиване на умения за наблюдение на промените в околната среда и сравняване възможностите за преживяване на отделните групи организми през зимата – зимен сън , листопад, прелет и др.;  5. Развиване на умения за наблюдение, търпимост, работа в екип и развитие на лидерски качества; | | Учениците умеят:   * Да представят данни чрез   текст, рисунки и пъзел.   * Да намират подходяща   информация в научна литература.   * Да анализират и свързват   информация, получена от презентация, разказ и други източници.   * До проявяват творчество,   извършват дейност в непозната ситуация/градската библиотека/, работят в екип.   * Споделят мнение в ролята на презентатор.   Допълнителна база за оценяване  – работни листове;  - рисунка;  - отговор на изтеглен въпрос(индивидуално). |
| **ЧОВЕКЪТ И ОБЩЕСТВОТО** | | | | |
| 1. Да се разширят знанията за природата на България като място за живот и съвременна трудова дейност на хората.  2. Надграждане на знанията и представите на учениците за природните забележителности .  3. Да се конкретизират знанията за природните и националните паркове в България, които опазват природните забележителности.  4. Да се формира представа за ПП „Персина” като добра база през зимата за презентиране на уроци, учене и реализиране на ролеви игри с учениците.  5. Да се усъвършенстват уменията за работа в екип. | Запознаване с:  • природни скални забележителности – красиви, редки, защитени и ценни природни обекти, запазени в естествен вид;  • водни природни забележителности – езера и минерални извори с лечебни качества;  • други природни забележителности – стари дървета, защитени растения и редки животни;  • уникални - единствени и неповторими и опазването им за бъдещи поколения;  • забележителности в нашия край – Скалната църква край гр. Никопол и най-старото дърво – черна топола. | Ученикът:  • Разграничава природните от културните забележителности;  • Описва и изброява природни забележителности на България;  • Извлича информация за природното наследство на България;  • Изброява популярни български природни забележителности по категории и местоположение;  • Посочва природни забележителности в своя роден край и възможността да се посещават и през зимата;  • Посочва дейности свързани с опазването на природното богатство на България, което е привлекателно за наши и чужди туристи ; | | • Определяне здравината на парче варовик, взето от Скалната църква край гр. Никопол.  • Самостоятелно определяне на възрастта на дървета от парчета кора.  • Определяне на възрастта на изградено живо дърво от телата на учениците с корени, стъбло, клони и листа /чрез сумиране на техните години/.  • Зададена домашна работа в учебната тетрадка. |
| **МАТЕМАТИКА** | | | | |
| • Да се усвоят числата до 1000.  • Да се усвоят правилата и свойствата на аритметичните действия събиране и изваждане с преминаване на числата до1000.  • Да се формират умения за представяне на ситуации от реалния свят с математически модел.  • Да се развиват наблюдателност, концентрация на мисленето, устойчивост на вниманието, паметта  • Да се изграждат умения за работа в малки групи, за водене на диалог и обсъждане на мнения и предположения.  • Да се изграждат умения за самоконтрол и самооценка. | 1. Запознаване със семеен и училищен бюджет; основни пера; съставяне на бюджет.  2. Сравняване на приходи и разходи.  3. Събиране и изваждане на ест. числа до1000, намиране на неизвестно число.  4. Съставяне и решаване на текстови задачи по дадени стойности.  5. Работа с таблица и извличане на информация. | Ученикът:  • Умее да събира и изважда естествени числа до 1000.  • Знае връзката между действията събиране и изваждане; между компонентите и резултатите на събирането или изваждането.  • Може да намира неизвестни елементи при действията събиране и изваждане.  • Формира елементарна представа за бюджет и оновните му компоненти.  • Формиране на умения за работа в екип. | | • Работни листове  • Коледни играчки от хартия с написани на тях задачи от събиране и изваждане до 1000. |
| **МУЗИКА** | | | | |
| Формиране на умения за пеене, слушане и музикална импровизация, музикално-ритмични движения, създаване на нагласи за общуване с музика.  Издирване на музикални произведения, в които е отразена темата за зимата. | 1. Разучаване на песни свързани с темата. 2. Слушане на музикално произведение в изпълнение на акордеон, определяне емоционалното въздействие и възпроизвеждане на образи чрез движение, рисунка или по друг начин, по избор на ученика. 3. Изпълнение на изучени коледни и зимни песни със съпровод на акордеон. | 1.Учениците могат да възпроизвеждат мелодията.  2. Познава графичния белег на цяла, половина, четвъртина и осмина нота.  3. Разпознава акордеон по външен вид и тембър.  4. Познава функциите на петолинието и на ключ сол.  5. Познава разположението на нотите върху петолинието и съответстващите им тонови имена. | | Учениците умеят да:   * Изразяват личното си емоционално отношение, артистичност, предпочитания. * Импровизират танцови движения върху музика. * Ориентират се в жанровото разнообразие на музиката. |
| **ИЗОБРАЗИТЕЛНО ИЗКУСТВО** | | | | |
| 1.Изграждане на умения за аранжиране на кът, табло и др.  2.Изграждане на собствено отношение към декоративните орнаменти, форми и битови предмети.  3.Връзки между изразни средства, материали и техники. | 1.Емоционално възприемане на декоративно – приложното изкуство.  2.Изобразяване на мъжка и женска народна носия.  3.Подреждане на изложба с ученическите творби. | 1.Изразяване на настроение и собствено отношение към предмети от народния бит.  2.Творчество и екипна работа. | | Учениците умеят да:  1.Подбират подходящи материали.  2.Изграждат компизиция.  3.Да се ориентират обемно и пространствено.  4.Естетическо отношение към изработените предмети. |
| **АНГЛИЙСКИ ЕЗИК** | | | | |
| Активизиране на лексика свързана със зимата, дейности през зимата, дрехи и аксесоари.  Усвояване и затвърждаване на новата лексика.  Използване на стихотворна форма и физическа дейност, рисуване и оцветяване и песен за оптимизиране процеса на усвояване и създаване на интерес и усещане за увереност в езика цел.  Създаване мотивация и весела атмосфера у ученците чрез забавни и лесно усвоими дейности.  Работа по тема, развитие на умения /слушане, говорене и до степен четене/ и усвояване на език посредством други предмети от учебната програма /театър, рисувне, пеене и танц/. | 1. Непринудена провокация за извличане на думи свързани със зимата. Децата записват думите /сняг, снежинка, студено и др. като илюстрират всяка дума с малка рисунка до думата.  2. Учителя представя бавно и поетапно хартиените ‚кукли-снежинки‘ за пръстчета и самата рима.  3. Децата повтарят римата с учителя.  4. Учениците сами изработват свои собствени‚ ‚кукли-снежинки‘ за пръстчета.  5. Представяне на римата от учениците с вече готовите кукли-снежинки‘ за пръстчета и самата рима.  6. Работен лист – свъзване на думите за зимата с картинки.  7. Представяне на римата с групи ‚снежинки‘ от деца,които излизат пред чиновете.  8. Въвеждане и упражнение на римата с обратно броене на снежинките.  9. Работен лист – ограждане на правилната дума до картинака.  10. Представяне на книжка ‚Зимата е …“  11. Затвърждаване на лексика свързана със зимата – надписване на картинките.  12. Оцветяване на отделните картинки – преговор на цветовете.  13. Повтаряне на двете рими със снежинките.  14. Работен лист – подреждане на разбъркани букви под картинки.  15. Довършителни дейности по завършвне на книжката и поредно представяне на римите.  16. Представяне на песента Twinkle, Twinkle Little Star через видео клип и обсъждане на героите и историята на клипа.  17. Работен лист въвеждащ лексиката на песента /свързване на думи с картинки/  18. Слушане на песента с ограждане на липсващата дума.  19. Слушане на песента с целия текст  20. Слушане с правене на движения на ръцете.  19. Довършване на работния лист – преговор на цветове /оцветяване на думи-картинки от песента в определен цвят/ - домашна работа – нарисувай звездите от твоя прозорец.  20. Работен лист – попълване на липсващи букви от думи.  21. Своеобразен концерт от рими и песен. | Развиване на информираност в пасивен режим на слушане.  Предизвикване на  реални отговори на действия за съвпадение на думи с думи или думи с действия.  Разширяване на езиковите компенции и знания на учениците.  Запознаване с нова лексика и стурктури чрез имитация  и повторение.  Добиване на усет към ударение на сричката в думите, ударена дума в изречение и  общия ритъм на англйската реч.  Учениците се учат да разпознават и боравят с нови думи, звуци и структури, да ги съчетават със стари, вече познати – повишавне на тяхната езикова грамотност.  Подобряване чувството на увереност в учениците в неговата или нейната способност да се учи на целевия език. | | Оценяването е ориентирано предимно към  положителните усилия на учениците.  Изграждане на положителна вътрешна мотивация у учениците.  Насърчаване на всеки, макар и малък, напредък при усвояването на чуждия  език, като помага на учениците да възприемат своите успехи или грешки като процеси, които са изцяло в  техния контрол и зависят единствено от техните усилия.  акцентът е върху свободата изказа.  Учителят наблюдава в  каква степен учениците използват уместно и с лекота усвоения материал. Учителят обръща внимание на грубите грешки, които нарушават общуването, като отново търси начини за тяхното преодоляване.  Учениците имат възможност сами да проверяват резултатите си по работните листове.  Оценяване има преди всичко насърчителен характер – учителят поощрява всеки, макар и малък, успех на учениците и не наказва неуспеха или затрудненията, които учениците показват. |
| **ТЕХНОЛОГИИ И ПРЕДПРИЕМАЧЕСТВО** | | | | |
| 1.Развитие на умение за работа в екип, интерактивност, стремеж към успех  2.Стимулиране на учениците да събират и сортират информация, да предлагат и дискутират идеи, които доказват в практически дейности.  3.Чрез практическата дейност се разширява технологичната им култура. | 1.Изработка на картичка за Коледа.  2.Изработка на снежен човек от чорапче, памук, копчета и прежда. | Всеки ученик:   1. Развива умения за изработване на изделие от хартия. 2. Определя основните етапи при изработка на изделие от плат. | | Оригиналност и завършеност на готовото изделие. |
| **КОМПЮТЪРНО МОДЕЛИРАНЕ** | | | | |
| 1. Въвеждане на понятията среда за програмиране, меню, бутон и формиране на умения за познаване на интерфейса и възможностите на визуалната среда.  2. Запознаване с понятията позиция на мишката, позиция на героя и формиране на умения за движение и позициониране на героя. | 1. Създаване на картичка във визуалната среда на Скрач(Scratch). 2. Избиране на героя, смяна на костюма, въвеждане на декор. 3. Експериментиране за движение и позиционироне на героя. 4. Създаване на умения за работа с блокове за движение. | 1. Развиване на умения за работа в Скрач(Scratch).  2. Правилно използване на блоковете за движение: пропълзи …сек до х.. у.., премести се….стъпки, отиди до …х…у | | 1. Решаване на практически задачи на компютър.  2. Работни листи.  3. Какво „знам и мога“?  4.Прави се обобщение на възможностите на героя по сцената, като се коментира написанота в рубриката „Извод“; провеждане на беседа – „Какво научихме?“ |
| **ЗАНИМАНИЯ ПО ИНТЕРЕСИ** | | | | |
| * Да се дадат знания за народните зимни обичаи Коледуване , Сурваки и др. * Да придобият представа за традиционните ястия и сладкиши за коледните празници. * Възпитаване в здравословен начин на живот и хранене, в уважение на традициите и обичаите. * Формиране на естетически вкус. | | * Беседа за обичая „Сурваки” и начините за украсяване на автентична сурвачка. * Получаване на знания за украса на коледни меденки и начините за естетическо оформление. | Ученикът:   * уважава традициите и обичаите зародили се в нашето минало. | Учениците умеят да:  1.Подбират подходящи материали.  2.Естетическо отношение към изработените предмети.  3.Оригиналност и завършеност на готовото изделие. |

**УЧЕБЕН ПЛАН**

**БЪЛГАРСКИ ЕЗИК И ЛИТЕРАТУРА - 2 учебни часа**

1. „Две сестри” - Георги Райчев. - 1 час;

2. „Болен здрав носи” - нар.приказка. - 1 час;

**МАТЕМАТИКА – 2 учебни часа**

1. Събиране и изваждане на числата до 1000 и Коледни изненади – 1 час

2. Математиката е лесна и интересна – 1 час

**ЧОВЕКЪТ И ОБЩЕСТВОТО – 1 учебен час**

1. Опазване на българската природа-национални паркове, защитени видове животни и растения.

**ЧОВЕКЪТ И ПРИРОДАТА – 2 учебни часа**

1. Групиране на живите организми. – 1 час

2. Хранене на живите организми – 1 час

**МУЗИКА – 2 учебни часа**

1. Бъдни вечер с Коледари. – 1 час

2. Зимни песнички, изпълнени с музикален съпровод – 1 час

**КОМПЮТЪРНО МОДЕЛИРАНЕ – 2 учебни чяса**

1.Запознаване с интерфейса и възможностите на визуалната среда за програмиране Scratch.-1 час

2.Работа във визуална среда за програмиране Scratch. -1час

**ЗАНИМАНИЯ ПО ИНТЕРЕСИ – 4 учебни часа**

1. Работилничка за сурвакници.– 2 час

2. „Коледа с дъх на канела” – украса на меденки. – 1 час

3. Безопастно движение при зимни условия – практическо занятие. – 1час

**ИЗОБРАЗИТЕЛНО ИЗКУСТВО – 4 учебни часа.**

1.Коледна украса на табло пред класната стая – 1 час

2.Декоративни образи и форми – 2 часа

3.Зимна картина-снежен човек – 1час

**АНГЛИЙСКИ ЕЗИК – 5 учебни часа**

1. Snowflake Finger Puppets - 2ч.,

2.Зимата е тук – 2ч.,

3.Twinkle, Twinkle Little Star – детска песен – 1ч.

**ТЕХНОЛОГИИ И ПРЕДПРИЕМАЧЕСТВО – 1учебен час**

Коледна играчка – Снежен човек и картички.

ОБЩИ РЕСУРСИ И БЕЛЕЖКИ:

Тази програмна единица е разработена, за да изгради и усъвършенства у учениците следните умения:

1.Да четат изразително литературни произведения;

2.Да изразяват отношението си към литературно произведение и към постъпките на героите от него;

3.Да съотнасят живи организми към средата им за живот;

4.Да изпълняват песни и танцуват под музикален съпровод;

5.Ориентират се в жанровото разнообразие на музиката;

6.Да осъзнаят и възприемат въздействащата сила на художественото слово;

7.Да оценяват постиженията си и да се гордеят с тях;

8.Да владеят и управляват емоциите си.

9.Да се научат да показват своите знания и умения по подходящ начин пред съученици и публика.

|  |
| --- |
| ИНДИВИДУАЛНА ЧАСТ:  Учениците съчиняват различни текстове, извършват практическа дейност, изработват рисунки, попълват таблици, решават музикални задачи. Създаване на картичка във визуалната среда на Скрач(Scratch). Ориентират се в жанровото разнообразие на музиката. Посочват природни забележителности в своя роден край и възможността да се посещават и през зимата. Изразяват отношението си към литературно произведение и към героите от него. Изпълнява изразително конкретен художествен текст. Знаят връзката между действията събиране и изваждане; между компонентите и резултатите на събирането или изваждането. Учениците имат възможност сами да проверяват резултатите си по работните листове.  ГРУПОВА ЧАСТ: Учениците изработват сурвакници, разучават песни и танци, подреждат изложба, изработват коледна украса, подреждат готовите изделия в изложба, участват в коледен базар с готовите си изделия.  ПРИЛОЖЕНИЕ: Протокол за изследователска дейност.  ОБРАТНА ВРЪЗКА: В края на програмната единица учениците изнасят представление пред родители, педагози, други ученици и гости на училището. На учениците се задава въпроса:  По какъв начин работата по този модул ви помогна да научите повече?  Кои дейности/ начини на работа в целия модул Ви помогнаха да разберете по – лесно представяната информация?  След реализиране на програмната единица се прави задълбочен анализ на резултатите в професионалната учебна общност, последвано от споделяне на придобития опит с цялата педагогическа колегия .  ИЗГОТВИЛИ: Професионална учебна общност в ОУ „Васил Левски” – Белене |